  Майя Бывальцева Ижкарын улӥсьёсты «Столица» вузкаронни вӧзысь пужым тэльысь вуоно парклы ним быръёнэ пыриськыны ӧтё. Куара сётон Удмуртиысь кар вӧлметэз азинтонъя центрлэн сайтаз мынэ. Ӵектэм нимъёс пӧлын: «Пужым яг», «Бускель парк», «Сосновка», «Удмуртия» но мукет Кельышлы ним понна чӧлсконпусъя куара сётыны луэ. Отын ик пужым тэлез умоятонлэн учкетэныз (концепциеныз) тодматскыны быгатоды. Интывылэз умоятонлэн ӵектосэныз та нуналъёсы тодматӥзы. 10 гектар музъем вылын пичи тымет дорын шутэтскон инты, спорт площадкаос, пыдын но куасэн бызьылон сюресъёс, гозыё парк лэсьтыны ӵекто.  Тодэ вайытом, кылем арын та писпуо инты матысь дыре умоятоно интывылъёс понна куара сётонын вормисьёс пӧлын шедиз. Со понна 32 сюрс 600 адями куаразэ сётӥз. Паркез Росси азьмуртэн Владимир Путинэн кичӧлтэм «Жильё и городская среда» йӧскалык ӵектосъя кылдытозы.  Тегъёс: Мерлык Ижкар Удмуртия паркъёс умоятон 100ар  